અમદાવાદ: આજે પણ શેરબજારમાં શરૂઆતે આગેકૂચ જારી રહેલી જોવા મળી હતી. આજે શરૂઆતે બીએસઇ સેન્સેક્સ ૧૦૦ પોઇન્ટના સુધારે ૩૧,૮૪૮, જ્યારે એનએસઇ નિફ્ટી ૩૩ પોઇન્ટના સુધારે ૯,૮૧૯ પોઇન્ટની સપાટીએ ટ્રેડિંગમાં જોવા મળી હતી. નિફ્ટીએ શરૂઆતે ૯,૮૦૦ની સપાટી ક્રોસ કરી હતી. રિલાયન્સની આગેવાનીએ શેરબજારમાં આગેકૂચ જારી રહેલી જોવા મળીહતી. બેન્ક અને ઓટોમોબાઇલ કંપનીના શેરમાં પણ ઉછાળો જોવાયો હતો. એ જ પ્રમાણે મિડકેપ અને સ્મોલકેપ સેક્ટરના શેરમાં સુધારો નોંધાયો હતો.